Kierrätysvaatimus on rajoitus, joka on kirjattu bonusehtoihin. Casinot käyttävät sitä, jotta pelaajat eivät voisi vain lunastaa ilmaista rahaa ja lähteä pois saman tien. Vasta sitten kun kierrätysvaatimus on täytetty, bonusrahat muutetaan oikeaksi rahaksi.
Kierrätysvaatimus ilmaistaan yleensä lukuna, jolla kerrotaan pelaajan vastaanottama bonussumma (tai joissakin casinoissa bonuksen JA talletuksen yhteissumma). Hyväksyttävä kierrätysvaatimus on 30x luokkaa, korkeintaan 10 sen yli.
Pelaajalle ilmoitetaan myös aikaraja. Jos kierrätysvaatimusta ei ole täytetty määrätyn ajan sisällä, bonus vanhenee ja se poistetaan pelaajan tililtä. Useimmissa tapauksissa näin tapahtuu myös bonuksella ansaittuihin voittoihin.
Jos pelaaja pyytää kotiutusta ja tilillä on bonus aktiivisena (tarkoittaen että kierrätysvaatimusta ei ole vielä suoritettu loppuun), pelaaja menettää yleensä bonuksen ja kaikki bonuksella ansaitut voitot.
Huomaa, että eri pelityypit kierrättävät bonusta – siis edesauttavat kierrätysvaatimuksen täyttymistä – eri tavalla ja jotkut pelit eivät kierrätä bonusta lainkaan. Lue bonusehdot aina huolellisesti ja ennen kaikkea ne kohdat, joissa puhutaan kierrätysvaatimuksesta.